TLU SA vat grondkwessie internasionaal | Die Vryburger
As president Cyril Ramaphosa blatante onwaarhede in die buiteland oor Suid-Afrika vertel, het TLU SA geen ander keuse nie as om die korrekte feite na die internasionale arena te neem, sê TLU SA in ‘n verklaring.
TLU SA is van mening dat dié tema aanpas by die dreigende kwessie van “Grondloosheid” wat Suid-Afrikaanse boere en ander grondeienaars in die gesig staar as onteiening sonder vergoeding eers ‘n aanvang neem.
Mnr. Henk van de Graaf, voorsitter van TLU Noord-Streek, beoog om die byeenkoms by te woon en ‘n voorlegging te maak. Hy het al drie vorige Forum-byeenkomste in Genéve bygewoon.